|  |  |
| --- | --- |
| **IZVJEŠĆE O PROVEDENOM SAVJETOVANJU SA JAVNOŠĆU** | |
| Naziv akta o kojem je savjetovanje provedeno:  Nacrt prijedloga Akcijskog plana energetske učinkovitosti Grada Rijeke za razdoblje 2022.-2024. godine | |
| Vrijeme trajanja savjetovanja: Savjetovanje je provedeno u trajanju od 30 dana odnosno od dana 22. prosinca 2021. godine do dana 22. siječnja 2022. godine | |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od javnosti u svezi Nacrta prijedloga Akcijskog plana energetske učinkovitosti Grada Rijeke za razdoblje 2022.-2024. godine izrađenog temeljem Zakona o energetskoj učinkovitosti („Narodne novine“ broj 127/14, 116/18, 25/20, 32/21 i 41/21) |

|  |  |  |  |  |  |
| --- | --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga | |
| **1.**  **2.**  **3.**  **4.**  **5.**  **6.**  **7.**  **8.**  **9.**  **10.** | **Pod rednim brojem 1.**  **Ivan Martinaš, građanin**  **Pod rednim brojem 2.**  **Renato Stanković,**  **politička stranka Možemo! Rijeka**  **Pod rednim brojem 3.**  **Nebojša Zelić,**  **politička stranka**  **Možemo! Rijeka**  **Pod rednim brojem 4.**  **Renato Stanković,**  **politička stranka**  **Možemo! Rijeka**  **Pod rednim brojem 5.**  **Nebojša Zelić,**  **politička stranka**  **Možemo! Rijeka**  **Pod rednim brojem 6.**  **Renato Stanković,**  **politička stranka**  **Možemo! Rijeka**  **Pod rednim brojem 7.**  **Nebojša Zelić,**  **politička stranka**  **Možemo! Rijeka**  **Pod rednim brojem 8.**  **Iva Davorija,**  **politička stranka**  **Možemo! Rijeka**  **Pod rednim brojem 9.**  **Iva Davorija,**  **politička stranka**  **Možemo! Rijeka**  **Pod rednim brojem 10.**  **Orjen Petković,**  **politička stranka**  **Možemo! Rijeka** | **Pod rednim brojem 1.**  Načelni prijedlog  **Pod rednim brojem 2.**  Načelni prijedlog – Mjere energetske učinkovitosti u zgradarstvu koje provodi Grad Rijeka, mjera broj 6  **Pod rednim brojem 3.**  Načelni prijedlog – Mjere energetske učinkovitosti u zgradarstvu koje provodi Grad Rijeka, mjera broj 7  **Pod rednim brojem 4.**  Načelni prijedlog – Mjere energetske učinkovitosti u zgradarstvu koje provode komunalna i trgovačka društva u vlasništvu/suvlasništvu Grada Rijeke, mjera broj 4  **Pod rednim brojem 5.**  Načelni prijedlog – Mjere energetske učinkovitosti u zgradarstvu koje provodi Grad Rijeka, mjera broj 8  **Pod rednim brojem 6.**  Načelni prijedlog – Mjere energetske učinkovitosti u zgradarstvu koje provode komunalna i trgovačka društva u vlasništvu/suvlasništvu Grada Rijeke, mjera broj 9  **Pod rednim brojem 7.**  Načelni prijedlog – Mjere energetske učinkovitosti u zgradarstvu koje provode komunalna i trgovačka društva u vlasništvu/suvlasništvu Grada Rijeke, mjera broj 5  **Pod rednim brojem 8.**  Načelni prijedlog – Mjere energetske učinkovitosti u prometu koje provode komunalna i trgovačka društva u vlasništvu/suvlasništvu Grada Rijeke, mjera broj 1  **Pod rednim brojem 9.**  Načelni prijedlog – Mjere energetske učinkovitosti u prometu koje provode komunalna i trgovačka društva u vlasništvu/suvlasništvu Grada Rijeke, mjere broj 3., 4. i 5.  **Pod rednim brojem 10.**  Načelni prijedlog – Mjere energetske učinkovitosti u zgradarstvu koje provodi Grad Rijeka, mjere broj 4. i 5.  Mjere energetske učinkovitosti u zgradarstvu koje provode komunalna i trgovačka društva u vlasništvu/suvlasništvu Grada Rijeke, mjera broj 3  Mjere energetske učinkovitosti u prometu koje provode komunalna i trgovačka društva u vlasništvu/suvlasništvu Grada Rijeke, mjera broj 10. | **Pod rednim brojem 1.**  Mišljenja sam da u nacrt hitno trebalo dodati izvođenje punionica za električna vozila. Prijedlog je: 1. povećanje broja punionica. Bar po jedna u svaki MO 2. dodavanje suvremenih "brzih" punionica uz postojeće na Delti i nasuprot socijalnom te možda još neke lokacije u centru grada  Predlažem da se dio novca od nabavke električnih bicikla prebaci u trošak izrade punionica za električna vozila jer se i električni bicikli negdje moraju puniti. Postojeća gradska mreža punionica je sada već nedovoljna. Broj električnih automobila raste eksponencijalno i ova postojeća mreža od prije nekoliko godina je već zastarjela i nezadovoljavajuća. Da ne spominjem potrebe turizama i turiste koji posjećuju grad. Sada već nema slobodnih mjesta na gradskim punionicama u danu. Da se rasterete gradske punionice, predlažem postavljanje punionica po mjesnim odborima što će dodatno potaknuti građane da koriste ovaj ekološki i energetski najprihvatljiviji oblik transporta. Trošak jedne punionice nije mali pa predlažem strateški dogovor za HEP-om odnosno njihovim Elen punionicama. Time bi se sa istom količinom novca moglo instalirati veći broj punionica.  **Pod rednim brojem 2.**  Energetska obnova OŠ San Nicolo  Budući da je zgrada škole iz razdoblja prije II. svjetskog rata, građena zidovima od pune opeke, planira li se energetska obnova provesti samo novim fasadiranjem mineralnom žbukom i zamjenom dijela stolarije ili se planira postaviti i dodatni izolacijski materijal što se prema predviđenim financijskim sredstvima ne vidi? Položaj zgrade škole je idealan za postavljanje PV panela na krov škole kao i školske dvorane a i dio ogradnog zida bi se mogao iskoristiti za postavljanje panela na zakretnim nosačima.  Planira li se ugradnja niskotemperaturnih radijatora te kontrolnih ventila?  Planira li se sustav centralnog grijanja prebaciti sa loživog ulja na dizalicu topline zrak–voda ili tlo–voda, što je moguće zbog pozicije zgrade?  Planira li se ugradnja trošila EE klase A i više od rasvjete do bijele tehnike?  **Pod rednim brojem 3.**  Energetska obnova PPO Vežica  Vidimo kako je oslanjanje na jeftinije gorivo ( plin) umjesto izmjene načina grijanja kratkoročna i loša odluka u uvjetima nekontroliranih kretanja cijena fosilnih goriva pa stoga imam sljedeća pitanja: Je li predviđena instalacija PV panela na krovne površine, ako nije zašto nije? Je li predviđena ugradnja niskotemperaturnih radijatora ili podnog grijanja koje smanjuje ulazne količine energenata ( prirodnog plina ili električne energije)? Je li razmotrena financijska isplativost prelaska na sustave prijenosa topline ( dizalice) u svjetlu cijene uvoznog energenta? Planira li se ugradnja trošila EE klase A i više od rasvjete do bijele tehnike?  **Pod rednim brojem 4.**  Zamjena sustava grijanja sportske dvorane SRC „3. maj“  Javno savjetovanje traje, a u isto vrijeme natječaj za radove je u tijeku i završava 4 dana nakon kraja javne rasprave, 26.01.2022.!  Pohvalno je da se kao izvor topline i rashlade koristi dizalica topline u kompaktnoj izvedbi zrak- voda, iako bi bolje bilo more-zrak, budući da je more u neposrednoj blizini.  Potrebno je predvidjeti PV panele na krovu dvorane.  **Pod rednim brojem 5.**  Rekonstrukcija Energane u Inkubator za kreativne tehnologije i IT industriju  S obzirom da nema javno dostupnog projekta šireg uređenja prostora oko Energane nije moguće komentirati na koji način šire uređenje utječe na energetsku učinkovitost grada. S obzirom da ne postoji javni prijevoz u radijusu od 400 metara niti se ne planira prometno uređenje šire zone tog dijela grada porazno je po energetsku učinkovitost da je prijevoz osobnim automobilima jedini uređeni način dolaska do Energane. Budući da je pozicija zgrade blizu vodotoka predviđa li se iskorištavanje energije vode bilo za hlađenje objekta ili djelomičnu opskrbu električnom energijom?  **Pod rednim brojem 6.**  Energetska obnova Boćarskog centra Podvežica  Zašto se ne predviđa ugradnja dizalice topline?  Zašto se ne predviđa ugradnja PV panela na krov, a zgrada nema gotovo nikakvog zasjenjenja?  Zašto se ne predviđa zamjena stolarije energetski učinkovitijom, a pročelja su velikim dijelom u stolariji?  Općenito smatram da je projekt nedovoljno razrađen da bi se smatrao pravom energetskom obnovom.  **Pod rednim brojem 7.**  Zamjena sustava grijanja na objektu SRC „Belveder“  U projektu je potrebno predvidjeti dizalicu topline i PV panele na krovu dvorane.  **Pod rednim brojem 8.**  Nabava novih vozila javnog prijevoza – niske emisije CO2:  Autobusi na stlačeni prirodni plin nisu veliki odmak od onih na diesel, a zahtijevaju pojačano održavanje i skraćenog su vijeka trajanja u odnosu na diesel. K tome, cijena SPP je u ogromnom rastu čime se poništava ekonomski aspekt ove mjere. Treba započeti pilot projekt električnih autobusa, jeftinog održavanja na zahtjevnom riječkom području. Cijena EE se može kompenzirati barem djelomično od domaćih i obnovljivih izvora, a SPP ne.  **Pod rednim brojem 9.**  Nabava vozila za komunalna društva na SPP:  Općenito, vozila za komunalna društva na SPP su lošija varijanta od električnih. U gradskim i radnim uvjetima za takva vozila s puno rada na niskim okretajima motora i rada u praznom hodu dolazi do visoke razine potrošnje goriva, kao i habanje motora. Kod električnih motora toga nema, nema stalnog rada u prazno kao ni visoke trenutne potrošnje u fazi ubrzavanja tijekom gradske vožnje.  **Pod rednim brojem 10.**  Energetska obnova PPO Radost  Je li predviđena instalacija PV panela na krovne površine, ako nije zašto nije? Je li predviđena ugradnja niskotemperaturnih radijatora ili podnog grijanja koje smanjuje ulazne količine energenata ( prirodnog plina ili električne energije)? Vidimo kako je oslanjanje na jeftinije gorivo ( plin) umjesto izmjene načina grijanja kratkoročna i loša odluka u uvjetima nekontroliranih kretanja cijena fosilnih goriva. Je li razmotrena financijska isplativost prelaska na sustave prijenosa topline ( dizalice) u svjetlu cijene uvoznog energenta? Planira li se ugradnja trošila EE klase A i više od rasvjete do bijele tehnike ?  Energetska obnova OŠ Turnić  Budući da je zgrada škole iz perioda prije II svj. rata, specifičnih arhitektonskih rješenja, uz veliki udio kamenih elemenata pročelja planira li se energetska obnova provesti samo zamjenom dijela stolarije ili se planira postaviti i dodatni izolacijski materijal s unutarnje strane same zgrade. Predviđena financijska sredstva su znatna, da li i dostatna? Planira li se ugradnja PV panela? Planira li se ugradnja niskotemperaturnih radijatora te kontrolnih ventila? Planira li se ugradnja trošila EE klase A i više od rasvjete do bijele tehnike?  Obnova toplinskog sustava grada Rijeke – II. faza  Planirani projekt predviđa nastavak gotovo isključivog korištenja prirodnog plina kao energenta za kotlove toplinskih postrojenja, smatram da je volatilnost cijena tog energenta kao i njegova moguća smanjena dostupnost problematična. Trebalo bi predvidjeti mogućnost uvođenja bioplina te raznih plinskih smjesa, pa i vodika u manjim volumnim udjelima, te rekonstrukciju ložišta kotlova izvesti za miješana plinska goriva. gdje god je to moguće zamijeniti plinske toplane sustavima prijenosa topline (dizalicama). Plin je gorivo koje doprinosi emisiji CO2 u neznatno manjim količinama u odnosu na lož ulje po kJ dobivene topline. Lebdeće čestice koje su razlog zbog kojih se plin smatra zelenijim od ostalih fosilnih goriva, zbog specifičnosti riječke mikroklime nisu stvaran problem.  Izgradnja 2 punionice za električna vozila  Zašto samo 2? | | **Pod rednim brojem 1.**  **Prijedlog je razmotren, ali nije prihvaćen.**  Sukladno planovima Grada Rijeke za postavu elektro punionica isti će se realizirati putem javnog natječaja za prostore/lokacije za postavu elektro punionica. Na natječaju će moći sudjelovati svi zainteresirani investitori. Međutim, Grad trenutno nije obavio pripremne radnje za objavu natječaja, koje se sastoje prvenstveno u definiranju mreže mogućih lokacija za postavu elektro punionica, tehničkih uvjeta kao i komercijalnih uvjeta za korištenje takvih lokacija. Za navedeni plan potrebno je zadovoljiti sljedeće uvjete:   * lokacija mora biti u vlasništvu grada, * na lokaciji trebaju biti osigurana dva parkirališna mjesta minimalne širine 2,5 m koja će biti rezervirana za punjenje električnih vozila te mjesto za postavljanje punionice, * lokacija se treba nalazi na javno dostupnoj površini s mogućnošću neometanog pristupa, * preferiraju se lokacije u blizini lokacije gdje je dostupan sadržaj (kafić, restoran, znamenitosti, i sl…) kako bi korisnik punionice imao gdje provesti vrijeme dok čeka da mu se vozilo napuni, * mora postojati mogućnost priključenja na distribucijsku elektroenergetsku mrežu. * odabrana čestica ne smije imati upisano svojstvo spomenika kulture ili kulturnog dobra.   **Pod rednim brojem 2.**  **Prijedlog je razmotren, ali nije prihvaćen.**  Grad Rijeka u 2022. godini planira izraditi projektnu dokumentaciju za energetsku obnovu OŠ – SE San Nicolo. Temeljem Zakona o gradnji (NN 153/13, 20/17, 39/19 i 125/19) i Pravilnika o jednostavnim i drugim građevinama i radovima (NN 112/17, 34/18, 36/19, 98/19 i 31/20), a sukladno uvjetima za prijavitelje javnih poziva za dobivanje bespovratnih sredstava za energetske obnove objekata javne namjene potrebno je izraditi glavni projekt s prikazom postojećeg i planiranog stanja. U dogovoru s projektantom izabranim u postupku javne nabave odredit će se najoptimalnije mjere za postizanje energetske učinkovitosti i smanjenje potrošnje navedenog objekta.  Vezano za ugradnju PV panela na krov škole i školske dvorane OŠ-SE San Nicolo, u tijeku je izrada preliminarne analize isplativosti (određivanje optimalne snage solarne elektrane i financijska isplativost izgradnje) od strane Razvojne energetske agencije Sjeverozapadne Hrvatske – REGEA temeljem raspisanog javnog poziva za dodjelu usluge pružanja tehničke pomoći za pripremu i realizaciju izgradnje integriranih sunčanih elektrana pravnim osobama u javnom i privatnom sektoru (PVMax).  **Pod rednim brojem 3.**  **Prijedlog je razmotren, ali nije prihvaćen.**  Grad Rijeka u 2022. godini planira izraditi projektnu dokumentaciju za energetsku obnovu PPO Vežica. Temeljem Zakona o gradnji (NN 153/13, 20/17, 39/19 i 125/19) i Pravilnika o jednostavnim i drugim građevinama i radovima (NN 112/17, 34/18, 36/19, 98/19 i 31/20), a sukladno uvjetima za prijavitelje javnih poziva za dobivanje bespovratnih sredstava za energetske obnove objekata javne namjene potrebno je izraditi glavni projekt s prikazom postojećeg i planiranog stanja. U dogovoru s projektantom izabranim u postupku javne nabave odredit će se najoptimalnije mjere za postizanje energetske učinkovitosti i smanjenje potrošnje navedenog objekta.  Vezano za instalaciju PV panela na krovne površine PPO Vežica, u tijeku je izrada preliminarne analize isplativosti (određivanje optimalne snage solarne elektrane i financijska isplativost izgradnje) od strane Razvojne energetske agencije Sjeverozapadne Hrvatske – REGEA temeljem raspisanog javnog poziva za dodjelu usluge pružanja tehničke pomoći za pripremu i realizaciju izgradnje integriranih sunčanih elektrana pravnim osobama u javnom i privatnom sektoru (PVMax).  **Pod rednim brojem 4.**  **Prijedlog je razmotren, ali nije prihvaćen.**  Akcijski plan energetske učinkovitosti Grada Rijeke za razdoblje 2022-2024 godine je planski dokument koji se donosi sukladno Zakonu o energetskoj učinkovitosti (NN 127/14, 116/18, 25/20, 32/21 i 41/21) i ne predstavlja uvjet za pokretanje javne nabave za ugradnju dizalice topline na navedeni objekt.  Vezano za postavljanje PV panela na krov sportske dvorane SRC „3. maj“, u tijeku je izrada preliminarne analize isplativosti (određivanje optimalne snage solarne elektrane i financijska isplativost izgradnje) od strane Razvojne energetske agencije Sjeverozapadne Hrvatske – REGEA temeljem raspisanog javnog poziva za dodjelu usluge pružanja tehničke pomoći za pripremu i realizaciju izgradnje integriranih sunčanih elektrana pravnim osobama u javnom i privatnom sektoru (PVMax).  **Pod rednim brojem 5.**  **Prijedlog je razmotren, ali nije prihvaćen.**  Korištenje energije vode nije predviđeno projektnom dokumentacijom.  **Pod rednim brojem 6.**  **Prijedlog je razmotren, ali nije prihvaćen.**  TD Rijeka sport d.o.o. kao trgovačko društvo u vlasništvu Grada Rijeke koje je zaduženo za upravljanje i održavanje javnih objekata sportske namjene, provelo je postupak javne nabave za izradu projektne dokumentacije za energetsku obnovu Boćarskog centra Podvežica. Ista je izrađena od ovlaštenog projektanta, a sukladno Zakonu o gradnji (NN 153/13, 20/17, 39/19 i 125/19), Pravilniku o jednostavnim i drugim građevinama i radovima (NN 112/17, 34/18, 36/19, 98/19 i 31/20) te uvjetima za prijavitelje javnih poziva za dobivanje bespovratnih sredstava za energetske obnove objekata javne namjene. Glavnim projektom predložene su najoptimalnije mjere za postizanje energetske učinkovitosti i smanjenje potrošnje navedenog objekta (toplinska izolacija kompletne vanjske ovojnice koja uključuje krov, vanjske zidove i vanjsku stolariju) koji s provedbom ovih mjere prelazi iz energetskog razreda C u energetski razred A.  Vezano za postavljanje PV panela na krov Boćarskog centra Podvežica, u tijeku je izrada preliminarne analize isplativosti (određivanje optimalne snage solarne elektrane i financijska isplativost izgradnje) od strane Razvojne energetske agencije Sjeverozapadne Hrvatske – REGEA temeljem raspisanog javnog poziva za dodjelu usluge pružanja tehničke pomoći za pripremu i realizaciju izgradnje integriranih sunčanih elektrana pravnim osobama u javnom i privatnom sektoru (PVMax).  **Pod rednim brojem 7.**  **Prijedlog je razmotren, ali nije prihvaćen.**  Akcijskim planom predviđena je mjera zamjene postojećeg toplovodnog kotla na lož ulje sa kompaktnim klimatizacijskim uređajem dizalicom topline zrak/voda kojim će se omogućiti grijanje sportskih dvorana u sklopu SRC „Belveder“ putem postojećeg sustava radijatorskog grijanja.  Vezano za postavljanje PV panela na krov dvorane otežavajuća okolnost je ta što se objekt SRC Belveder nalazi u zaštićenoj kulturnoj jezgri grada te je provođenje mjera energetske učinkovitosti ograničeno.  **Pod rednim brojem 8.**  **Prijedlog je razmotren, ali nije prihvaćen.**  Kroz projekt „Nabava novih autobusa za Komunalno društvo Autotrolej d.o.o.- II“ KD Autotrolej d.o.o. nabavlja 37 novih autobusa pogonjenih na dizel gorivo.  Radi se autobusima koji će zadovoljavati EURO VI E normu (Europske ekološke norme za motorna vozila koje propisuju emisije ispušnih plinova koje moraju zadovoljavati motorna vozila). To je norma koja je stupila na snagu 1. siječnja 2022. godine i koja je trenutno na snazi u EU te ima najstrože propise u pogledu ispuštanja stakleničkih plinova. U ovom projektu ne nabavljaju se vozila na SPP.  Projekt je sufinanciran iz fondova EU, a provodi ga Ministarstvo mora, prometa i infrastrukture. MMPI sufinancira nabavku autobusa u iznosu od 85 %, dok KD Autotrolej sudjeluje sa 15 % vlastitih sredstava.  Što se tiče nabavke autobusa na alternativna goriva Ministarstvo mora, prometa i infrastrukture sa sredstvima iz Fonda za oporavak EU, planira raspisati natječaj za nabavku vozila na alternativna goriva (prema saznanjima radi se ili o pogonu na električnu energiju ili na vodik).  Prema informacijama od resornog Ministarstva, natječaj se planira provesti tijekom 2022. godine KD Autotrolej planira javiti se na navedeni poziv.  Osim nabavke autobusa na alternativna goriva, prema dobivenim informacijama, u sklopu istog poziva trebala bi se sufinancirati i nabavka punjača (za el. energiju i/ili vodik).  **Pod rednim brojem 9.**  **Prijedlog je razmotren, ali nije prihvaćen.**  KD Čistoća d.o.o. već dugi niz godina u svom voznom parku raspolaže s osobnim i teretnim električnim vozilima. Ono što iz iskustva možemo reći da teretna električna vozila zbog brdovitog terena u gradu Rijeci ne udovoljavaju zahtjevima potrebnim za osiguranje kvalitetne i učinkovite usluge. Osim toga, a nimalo manje bitno, cijene električnih vozila u odnosu na ostala vozila su enormno više te nije racionalno dati im prednost prilikom nabave teretnog vozila.  **Pod rednim brojem 10.**  **Prijedlog je razmotren, ali nije prihvaćen.**  Grad Rijeka u 2022. godini planira izraditi projektnu dokumentaciju za energetsku obnovu PPO Radost. Temeljem Zakona o gradnji (NN 153/13, 20/17, 39/19 i 125/19) i Pravilnika o jednostavnim i drugim građevinama i radovima (NN 112/17, 34/18, 36/19, 98/19 i 31/20), a sukladno uvjetima za prijavitelje javnih poziva za dobivanje bespovratnih sredstava za energetske obnove objekata javne namjene potrebno je izraditi glavni projekt s prikazom postojećeg i planiranog stanja. U dogovoru s projektantom izabranim u postupku javne nabave odredit će se najoptimalnije mjere za postizanje energetske učinkovitosti i smanjenje potrošnje navedenog objekta.  Nije predviđeno postavljanje PV panela na krovne površine. Grad Rijeka prijavio je 23 objekta javne namjene na javni poziva za dodjelu usluge pružanja tehničke pomoći za pripremu i realizaciju izgradnje integriranih sunčanih elektrana pravnim osobama u javnom i privatnom sektoru (PVMax).  Grad Rijeka u 2022. godini planira izraditi projektnu dokumentaciju za energetsku obnovu OŠ Turnić. Temeljem Zakona o gradnji (NN 153/13, 20/17, 39/19 i 125/19) i Pravilnika o jednostavnim i drugim građevinama i radovima (NN 112/17, 34/18, 36/19, 98/19 i 31/20), a sukladno uvjetima za prijavitelje javnih poziva za dobivanje bespovratnih sredstava za energetske obnove objekata javne namjene potrebno je izraditi glavni projekt s prikazom postojećeg i planiranog stanja. U dogovoru s projektantom izabranim u postupku javne nabave odredit će se najoptimalnije mjere za postizanje energetske učinkovitosti i smanjenje potrošnje navedenog objekta.  Vezano za ugradnju PV panela, u tijeku je izrada preliminarne analize isplativosti (određivanje optimalne snage solarne elektrane i financijska isplativost izgradnje) od strane Razvojne energetske agencije Sjeverozapadne Hrvatske – REGEA temeljem raspisanog javnog poziva za dodjelu usluge pružanja tehničke pomoći za pripremu i realizaciju izgradnje integriranih sunčanih elektrana pravnim osobama u javnom i privatnom sektoru (PVMax).  TD Energo d.o.o. provodi europski projekt Obnova toplinskog sustava grada Rijeke za koji je potpisan ugovor o dodjeli bespovratnih sredstava u visini 85% opravdanog troška. Planirani projekt podrazumijeva obnovu sustava toplinarstva na takav način da bi se u daljnjim fazama/budućnosti u sustav moglo integrirati što veća količina obnovljivih izvora energije koji u ovome trenutku nisu na raspolaganju. Sustav će se obnoviti na način da se iz proizvodnje kompletno isključi loživo ulje (osim u hitnim slučajevima kao rezervna opcija) te uvede prirodni plin kao gorivo prijelaznog razdoblja energetske tranzicije. Isto omogućava u ovoj fazi smanjenje temperaturnog režima rada uz ugradnju visokoučinkovite kogeneracije te solarnih panela u proizvodnji. Upravo ovako obnovljeni sustav uz smanjenje temperaturnog režima u budućnosti mogla integrirati bioplin ili mješavine prirodnog plina, bioplina, vodika u proizvodnji kao i veću integraciju solara za proizvodnju toplinske energije te ostalih obnovljivih izvora energije.  Navedene punionice planira izgraditi KD Vodovod i kanalizacija d.o.o.. Planirani broj punionica za električna vozila u razdoblju 2022.-2024. na lokacijama u vlasništvu KD Vodovod i kanalizacija d.o.o. uvjetovan je tehničkim preduvjetima priključenja na elektro-energetsku mrežu (vlastitu) te potrebama ovog Društva za punionicama ovog tipa s obzirom da trenutno ovo Društvo posjeduje jedno električno vozilo te planira u promatranom razdoblju nabaviti još dva nova. |

Napomena: U vremenu trajanja savjetovanja pravovremeno je pristiglo 10 primjedbi/prijedloga/pitanja javnosti na Nacrt prijedloga Akcijskog plana energetske učinkovitosti Grada Rijeke za razdoblje 2022. – 2024 godine.